मर्द को दर्द नहीं होता
मर्द को दर्द नहीं होता 2018 की भारतीय हिंदी भाषा की एक्शन कॉमेडी फिल्म है। इसे अंतर्राष्ट्रीय स्तर पर द मैन हू फील्स नो पेन के रूप में रिलीज़ किया गया। यह फिल्म वासन बाला द्वारा निर्देशित और रॉनी स्क्रूवाला द्वारा उनके बैनर आरएसवीपी मूवीज़ के तहत निर्मित है। इस फिल्म में अभिमन्यु दसानी अपने अभिनय की शुरुआत कर रहे हैं, उनके साथ राधिका मदान, गुलशन देवैया, महेश मांजरेकर और जिमित त्रिवेदी भी हैं। फिल्म में एक युवक, जो जन्मजात एनाल्जेसिया नामक एक दुर्लभ बीमारी से ग्रस्त है, अपने दुश्मनों को हराने के लिए एक अभियान पर निकलता है।फिल्म का प्रीमियर 2018 टोरंटो अंतर्राष्ट्रीय फिल्म महोत्सव के मिडनाइट मैडनेस सेक्शन में हुआ, जहां इसने पीपल्स चॉइस अवार्ड: मिडनाइट मैडनेस जीता। 'मर्द को दर्द नहीं होता' 21 मार्च 2019 को रिलीज हुई थी और इसे आलोचकों से सकारात्मक समीक्षा मिली थी।